open-index/open-wikipedia-markdown huggingface dataset:
Robert Demachy

**Robert Leon Demachy** (Saint-Germain-en-Laye ûnder Parys), 7 july 1859 – Hennequeville, 29 desimber 1936) wie in Frânsk fotograaf, keunstskilder en essayist. Hy wurdt ta de pikturalisten rekkene.

## Libben en wurk
Demachy kaam út in begoedige famylje yn de omkriten fan Parys. Hy wie in soan fan bankier Charles Adolphe Demachy (1818–1888) en Zoé Girod de l'Ain (1827–1916), en waard ynearsten ek bankier. Fan 1876 ôf oan wijde er him lykwols hielendal oan wat al syn hobby wie: de fotografy. Yn 1888 sluet er him oan by de bekende “Photo-Club de Paris”.

Demachy wie in soad dwaande mei de fotografy fan beweging, fral dy fan minsken en fan strjitsênes. Hy makke gebrûk fan it  gomdruk-prosedee en ûntwikkele dêrby in styl wêrby't er troch fernimstich manipulearjen fan de negativen (retûsjearjen fia oalje-techniken) in skildereftich effekt oan syn fotoos tafoege. Wichtige temas yn syn wurk binne de oergong fan persoanen yn har' fermiddens en de tsjinstelling tusken skaad en ljocht (hy bewûndere de Hollânske skilderkeunst en fotografearre ek geregeld yn Nederlân lykas mear pikturalisten diene).

Demachy waard om de iuwwikseling hinne ynternasjonaal ferneamd mei syn keunstige fotoos. Hy hie oeral yn de wrâld ekposysjes en waard lid fan de Amerikaanske fotoklup *[[Photo-Secession]]*, de tsjinhinger fan de Britske *[[Linked Ring]]*. Tusken 1904 en 1907 publisearre Alfred Stieglitz ferskate fan syn fotoos yn syn foaroansteande fototydskrift Camera Work. Yn 1906 hie er mei ûnder oaren syn lânslju Constant Puyo en René Le Bègue in tige slagge tentoanstelling yn Stieglitz syn bekende "Gallerie 291" yn New York.

Demachy skreau benammen op letter jierren en in protte boeken en essays oer de keunst fan de fotografy.

## Oars wat
* Demachy wie ien fan de earste Frânsen dy't in auto hie, al yn de 90-er jierren.

## Galery

Ofbyld:CN2-1 - Robert Demachy, Study in Red, 1898.jpg|*Study in Red*, 1898
Ofbyld:CW05-01 - Robert Demachy, In Brittany, 1904.jpg|*Brittanje*, 1904
Ofbyld:CW05-06 - Robert Demachy, Struggle, 1904.jpg|*Struggle*, 1904
Ofbyld:CW07-08 - Robert Demachy, Speed, 1904.jpg|*Faasje*, 1904
Ofbyld:CW16-06 - Robert Demachy, Study, 1906.jpg|*Stúdzje*, 1906
Ofbyld:CW07-07 - Robert Demachy, Behind the Scenes, 1904.jpg|*Efter de kûlissen*, 1904
Ofbyld:CW16-01 - Robert Demachy, Toucques Valley, 1906.jpg|*Toucques Valley*, 1906
Ofbyld:CW16-10 - Robert Demachy, The Seine at Clichy, 1906.jpg|*The Seine at Clichy*, 1906


## Literatuer
Bill Jay: *Robert Demachy: Photographs and Essays*, Academy Edition, Londen 1974, ISBN 0-85670-185-8

## Keppelings om utens
*  Biografy
*  ''The Art of the Photogravure: Robert Demachy''
Aleksander Nevskikatedraal (Jekatarineburch)

De **Aleksander Nevskikatedraal** (Russysk: Александро-Невский собор; *Aleksandro-Nevski Sobor*) is in otterdokse katedraal en in klassisistysk monumint yn Jekaterineburch, Ruslân. 

## Skiednis
Yn 1809 tekene tsaar Aleksander I it dekreet foar it stiftsjen fan it Novo-Tichvinkleaster yn Jekaterineburch. Besletten waard om de belangrykste tsjerke te wijen oan Aleksander Nevski, de beskermhillige fan 'e tsaar. Yn 1814 waard útein set mei de bou fan 'e katedraal, mar nei twintich jier fertoande de katedraal boukundige gebreken en it tal nonnen wie sûnt boppedat foars tanommen, dat der moast in gruttere tsjerke komme. 

De hjoeddeiske katedraal datearret út de jierren 1838-1854 en waard ûnder lieding fan 'e arsjitekt Michaíl Pavlovitsj Malakhov yn klassisistyske styl boud. It jild foar de bou wie der net, dus de nonnen gyngen mei de ikoan fan Us-Leaffrou-fan-Tichvin by de stêden en doarpen del om donaasjes foar de katedraal te freegjen. Ek keaplju en eigners fan fabriken droegen by oan 'e bou fan 'e nije katedraal. 
 
## De katedraal yn de Sovjet-tiid
Yn 1921, nei't it Novo-Tichvinkleaster troch de nije autoriteiten sletten wie, waard de katedraal in gewoane parochytsjerke. Yn 1930 folge ek de sluting fan 'e tsjerke sels. Noch itselde jier waard it tsjerkhôf dat om de katedraal lei opheven en romme. It eardere kleaster krige yn 1942 in militêre bestimming en de tsjerke waard ferboud troch û.o. de ynbou fan meardere ferdjippings. Sûnt 1961 waarden de romten yn 'e katedraal brûkt foar de opslach fan museumstikken. 
## De renêssânse fan de katedraal
Yn 1990 begûn de renêssânse fan de katedraal. De otterdokske mienskip frege yn 1991 om 'e weromjefte fan 'e katedraal oan 'e Russysk-otterdokske Tsjerke. Nei in hongerstaking fan in moanne waard op 10 september 1991 it beslút nommen hjir gefolch oan te jaan. Foar it earst sûnt de sluting yn 1930 waard yn in diel fan 'e katedraal wer in earetsjinst fierd. Sûnt 1994 waard ek it monastike libben wer oppakt en yn itselde jier waard de ikoan fan 'e Teotokos-fan-Tichvin fanút de Jehannes de Doperkatedraal, dy't yn 'e Sovjet-tiid nea sletten wie, plechtich nei de Alekander Nevskikatedraal oerbrocht.

Tsjintwurdich is de hiele katedraal oerdroegen oan it otterdokse bisdom Jeketarineburch. Sûnt is ek de katedraal werom brocht yn 'e oarspronklike steat. De muorrebeskilderingen fan 'e katedraal wiene eartiids ferneamd, mar koene net mear rekonstruearre wurde. Likernôch sechtich skilders brochten dêrom nije fresko's yn 'e tsjerke oan. Op 19 maaie 2013 wijde patriarch Kirill de rekonstruearre katedraal op 'e nij yn.
Novosibirsk

**Novosibirsk** (Russysk: Новосибирск, 'Nij-Sibearje') is in stêd yn Ruslân. Novosibirsk is nei Moskou en Sint-Petersburch de grutste stêd fan it lân en de grutste fan Aziatysk Ruslân.

It is de haadstêd fan 'e oblast Novosibirsk en fan it Federale distrikt Sibearje. Novosibirsk leit oan 'e rivier de Ob en it Trans-Sibearysk spoar. De stêd is in wichtich ferkearsknooppunt en it wichtichste yndustriële sintrum fan Sibearje. Ek op kultureel en wittenskiplik mêd hat Novosibirsk in sintrumfunksje; sa hat de Russyske Akademy fan Wittenskippen in fêstiging yn Akademgorodok ("Akademystedsje"), krekt bûten de stêd, dêr't in protte ûnderwiis- en wittenskiplike ynstellingen byinoar brocht binne.


Novosibirsk Kommunisticheskaya 50.jpg|It op ien nei heechste gebou fan Novosibirsk
Novosibirsk Sovetskaya 1A.jpg|Aleksander Nevskykatedraal


Novosibirsk Metro Bridge 07-2016.jpg|De metrobrêge oer de Ob
File:Opera-and-Ballet-theatre-Novosibirsk.jpg|Operahûs


## Keppeling om utens
*  Stedsplattegrûn
Trije-ienheidskatedraal (Jekaterineburch)

De **Katedraal fan de Hillige Trije-ienheid** (Russysk: Свято-Троицкий кафедральный собор) yn 'e Russyske stêd Jekaterineburch, is de otterdokse katedraal fan it bisdom Jekaterineburch.  

## Skiednis
De yn klassistyske styl boude tsjerke waard oarspronklik foar de âldleauwenden yn 1818 stifte. De bou fan 'e tsjerke waard mooglik makke troch J.M. Rjazanov, ien fan 'e rykste ynwenners fan Jekaterineburch en sels in âldleauwende. De autoriteiten joegen lykwols gjin tastimming it bouwurk te brûken en dêrom bleau de tsjerke oant 1838 ynaktyf. Yn dat jier gyng Rjazanov mei in tal oare âldleauwenden oer ta de Russysk-Otterdokse Tsjerke. Hja mochten harren âlde riten en brûkmen behâlde, mar moasten harren skikke nei it gesach fan de Russysk-Otterdokse Tsjerke. Dêrmei kaam in ein oan 'e beswieren fan 'e Russysk-Otterdokske Tsjerke. De nijbou, dy't al yn 1824 foltôge waard, koe no foar liturgysk gebrûk konsekrearre wurde. Yn 1854 waard oan de tsjerke in 37,3 meter hege klokketoer tafoege.

## De tsjerke yn de Sovjet-tiid
De Trije-ienheidskatedraal hearde ta de rykste tsjerken fan 'e stêd. Yn 'e bolsjewistyske kampanje foar de ûnteigening fan tsjerklik besit waarden de weardefolle saken út de tsjerke helle en konfiskearre. Hjirûnder wiene in soad sulver en de yn 'e tsjerke fereare ikoan fan Us-Leaffrou-fan-Kazan, dy't mei wol 132 diamanten fersierd wie. Nei tsien jier, yn 1930, naam de gemeenteried it beslút de tsjerke te sluten foar de earetsjinst. Fuort dêrnei waarden de koepel en de toer sloopt en ferbouwings útfierd om it bouwurk geskikt te meitsjen foar in nije funksje. Noch itselde jier waard it gebou yn gebrûk jûn oan in automobylferiening. De folgjende dessenia soe de eardere tsjerke faak wikselje fan funksje. Sa kaam der in bioskoop yn, in kleanfabryk, in kultureel sintrum en in disko. 

## De katedraal hjoeddedei

Nei it útien fallen fan 'e Sovjet-Uny yn 1991 besocht de Russysk-Otterdokske Tsjerke it gebou werom te krijen. Dat slagge yn 1996 en dêrnei begûn fuort de restauraasje fan 'e tsjerke. Op 24 septimber 2000 waard de katedraal op 'e nij konsekrearre. De liturgyske fiering waard fersoarge troch Aleksi II, patriarch fan Moskou en hiel Ruslân. De orizjinele ikonostaze koe fanwegen it ûntbrekken fan tekeningen en goede ôfbyldings net rekonstruearre wurde en dêrom krige de katedraal in nije ikonostaze fan trije rigen mei 14 ikoanen, inklusyf in ikoan fan tsaar Nikolaas II. De ikonostaze waard fersierd mei weardefolle stiennen en mineralen út it Oeral-geberchte.

Fan 25 oant 27 oktober 2011 wie yn 'e katedraal ien fan de meast fereare reliken yn 'e otterdokse tsjerke te sjen, de gurdle fan 'e Jongfaam Marije. Tsientûzenen leauwenden besochten de katedraal en moasten lange tiid yn 'e rige stean om it relyk te ferearjen.
Blondie (pornografysk aktrise)

**Blondie**, echte namme ûnbekend (yn Ruslân, 3 july 1976), is in rêstend Russysk neakenmodel en pornografysk aktrise. Hja sette yn 1996 útein mei in wurkpaad yn 'e Jeropeeske pornoyndustry en spile yn in stikmannich films. Yn 1999 beëinige se har karriêre as pornoaktrise.

## Libben en karriêre
Blondie waard yn 1976 earne yn Ruslân berne. Se waard yn 1996, doe't se tweintich jier wie, ûntdutsen troch de Frânske pornoakteur Pierre Woodman, en makke datselde jiers noch har debút yn in pornografyske film. Neitiid spile se neffens de Internet Adult Film Database (IAFD) yn in tsiental films, dat allegear produksjes fan it Sweedske Private-label wiene en dy't foar it meastepart troch Woodman regisearre waarden.

It bekendst waard Blondie mei har rollen yn 'e films *Kruger Park* en *Cape Town* diel 1 en 2, allegear út 1996. Hja wurke gear mei û.o. aktrises as Demia Moor en Julia Spain, en akteurs as Alain Deloin, Jean-Yves Lecastel, Philippe Soine en Richard Langin. Yn 1999 beëinige Blondie nei trije jier har wurkpaad yn 'e pornoyndustry.

## Lichemsskaaimerken
Blondie is blank, mei blauwe eagen en blûn hier. Neffens har offisjele opjefte is se 1.70&nbsp;m lang, mei in natuerlike kupmaat 34A. Behalven troch har earlellen hat hja gjin piercings, en likemin hat hja tatoeaazjes.

## Keppelings om utens
* Biografy en filmografy fan Blondie yn 'e ''Internet Movie Database'' (IMDb)
* Biografyske gegevens en filmografy fan Blondie yn 'e ''Internet Adult Film Database'' (IAFD)
Milimeter

De **milimeter** (symboal *mm*) is in lingte-ienheid, gelyk oan 0,001 meter. De namme is gearstald út de SI-ienheid foar langte, "meter", en it SI-foarheaksel mili. In milimeter is 0,001 meter of 1.000 mikometer. In milimeter is ek 0,1 sintimeter.
Epifanytsjerke (Tobolsk)

De **Epifanytsjerke** of **Trije Keningentsjerke** (Russysk: Богоявленский храм; *Vogojavlenski chram*) wie in otterdokse tsjerke yn 'e Russyske stêd Tobolsk, dy't nei de Twadde Wrâldkriich ferneatige waard.

## Skiednis
Oannommen wurdt dat de Epifanytsjerke de earste tsjerke bûten it kremlyn fan Tobolsk west hat. De bou fan 'e earste houten Epifanytsjerke yn Tobolsk is net bekend, mar yn 1624 wie der al in oan 'e Epifany wijde tsjerke. By de brân yn 'e benedenstêd fan Tobolsk yn 1662 baarnde dy houten Epifanytsjerke ôf. Ek de houten opfolgers fan dy Epifanytsjerke út 1680 en 1686 waarden in proai fan it fjoer. 

Yn 1685 foel it beslút in stiennen tsjerke te bouwen, wêrmei't yn 1691 útein set waard. De brân fan 1701 ferwoastge it ynterieur fan 'e tsjerke, mar de bûtenmuorren bleaune stean. Tusken 1738 en 1744 waard de tsjerke op 'e nij boud en waard ek in nije klokketoer tafoege. Om de tsjerke hinne waard in bysûnder moaie barokke stiennen muorre oanlein. De grutte stedsbrân fan 1788 brocht wat skea oan 'e tsjerke, mar yn itselde jier waarden de alters al wer op 'e nij konsekrearre. 

De Epifanytsjerke waard yn 1930 troch de bolsjewiken sletten en ûntwijd. Yn 1949 waard de tsjerke opblaasd en mei de grûn lyk makke.

## Bysûnderheden
* De klokken fan de tsjerke wiene yn 1719 yn Amsterdam getten.
* Yn 1834 waard yn de Epifanytsjerke Dmitri Mendelejev, de grûnlizzer fan it periodyk systeem, doopt.
Dartmoor

* Dartmoor (gebiet), krite yn Ingelân
* Dartmoorpony, in ponysoarte
* Dartmoor (finzenis), in finzenis yn Princetown, Ingelân
Desimeter

De **desimeter** (symboal *dm*) is in lingte-ienheid, gelyk oan 0,1 meter. De namme is gearstald út de SI-ienheid foar langte, "meter", en it SI-foarheaksel desi. In desimeter is 0,1 meter of 100 milimeter. In desimeter is ek 10 sintimeter.
Fisknet

In **fisknet** of **net** is in fleksibele konstruksje fan touwurk dy't yn 'e fiskerij brûkt wurdt om fisk yn te fangen. It basismateriaal foar it meitsjen fan in net is tou, tsjintwurdich faak fan nylon makke, dat ta in beskate mêskwiidte knope is. Netten wurde tsjintwurdich faak masinaal makke, mar eartiids moasten se knoop foar knoop mei de hân makke wurde, wat in tige tiidrôvend putsje wie. It meitsjen fan in nij fisknet wurdt 'breidzjen' neamd. In grut part fan 'e tiid fan fiskers gie foarhinne ek op oan it reparearjen fan besteande netten, it boetkjen.

In mêsk of mesk is de beneaming foar de gatten tusken de touwen fan it net, dy't bedoeld binne om it wetter fuortstreame te litten, om't it opheljen fan in ticht net troch it gewicht fan it wetter ûndwaanber wêze soe. Troch de mêsken kinne lykwols ek fisken fuortswimme dy't lytsernôch binne om dêrtrochhinne te passen, dus wat lytser de mêskwiidte, wat lytser de fisken dy't fongen wurde. De grutte fan 'e brûkte mêskwiidte en de grouwens of finens fan it tou kin sterk fariëarje, fan mar in pear milimeter oant ferskate desimeters, ôfhinklik fan 'e soarte fisk dêr't op fiske wurdt. As it in net skansearre rekket sadat twa of mear mêsken mei-inoar in gat yn it net foarmje, sprekt men fan mêskbrek.

Der besteane ferskate soarten netten, dy't lykwols allegear ûnderbrocht wurde kinne yn twa haadkategoryen: steande netten (foar passyf gebrûk) en sleepnetten of treilen (foar aktyf gebrûk). Steande netten wurde op in beskaat plak útset yn 'e see of in binnenwetter. Bekende types binne de hjerringfleet, dy't as in soarte fan grut gordyn yn 'e see stiet, en de fûke, dat in rûne, ôfsletten fâle fan netten is. Sleepnetten wurde efter de fiskersboat oan of dernjonken troch it wetter sleept. Ek kin it wêze dat in fisker in lyts sleepnet fan it strân ôf útsmyt yn 'e see en it dan mei in tou wer nei him ta lûkt. In sleepnet liket sterk op in fûke yn 'e sin dat fisken deryn fêst komme te sitten trochdat se yn in trachterfoarmich net bedarje dêr't se gjin útwei mear út fine kinne. By in hjerringfleet swimt de fisk him fêst yn it net trochdat er efter syn kiuwdeksels yn 'e mêsk heakjen bliuwt.
Blondie

* in bynamme (al of net denigrearjend bedoeld) foar lju mei blond hier
## Oare betsjuttings
* Blondie (pornografysk aktrise) (1976), in Russysk pornografysk aktrise
* Blondie (band), in Amerikaanske rockband
** Debbie Harry, de (blonde) *lead*-sjongster fan 'e band, dy't faak by fersin as 'Blondie' oantsjut wurdt
** ''Blondie'' (album), it debútalbum fan 'e band út 1976
* ''Blondie'' (strip), in langrinnende cartoon yn Amerikaansk kranten, ferneamd nei it blonde haadpersonaazje (sûnt 1930)
** ''Blondie'' (film út 1938), in Amerikaanske film út 1938 basearre op 'e strip
** ''Blondie'' (harkspul), in Amerikaanske harkspulsearje út 1939-1950 basearre op 'e strip
** ''Blondie'' (telefyzjesearje út 1957), in Amerikaanske telefyzjesearje út 1957 basearre op 'e strip
** ''Blondie'' (telefyzjesearje út 1968), in Amerikaanske telefyzjesearje út 1968 basearre op 'e strip
* ''Blondie'' (film út 1975), in Frânske film út 1975
* ''Blondie'' (film út 2012), in Sweedske film út 2012
Mytysk wêzen

In **mytysk wêzen** is in fiktyf organisme dat in rol spilet yn myten, leginden, sêgen, mearkes en fantasyliteratuer. Der kinne twa kategoryen mytyske wêzens ûnderskaat wurde. Yn it foarste plak binne der antropomorfe mytyske wêzens, dy't sterk op 'e minske lykje en ek in protte minsklike eigenskippen hawwe, lykas elven, reuzen, dwergen, eardsken, kabouters en oare ierdgeasten, mar ek wearwolven, fampieren en seemearminnen. Oard binne der mytyske bisten, dy't fan uterlik alhiel net op minsken lykje, mar soms wol oer (guon) minsklike eigenskippen beskikke, lykas ienhoarns, draken, griffioenen, pegasussen en feniksen. Sokke mytyske bisten binne faak gearstald út lichemsdielen fan wier besteande bisten; sa hat in griffioen it lichem fan in liuw en de kop en wjukken fan in earn.

## Sjoch ek
*folkloare
*kryptosoölogy
*mytology
Georgia Wettlin Larsen

**Georgia Wettlin Larsen** (Roswell (Nij-Meksiko), ±1955) is in Amerikaansk sjongster fan etnysk Yndiaansk komôf. 

## Libben en karriêre
Larsen waard omtrint 1955 berne yn Roswell, yn 'e Amerikaanske steat Nij-Meksiko. Hja is in etnysk Assiniboin-Yndiaanse mei dêropta noch wat Dútsk, Iersk en Ingelsk bloed, dy't lid is fan 'e federaal erkende stamme fan 'e Assiniboin en Sû fan it Fort Peck Yndianereservaat fan Montana.

Hja is in sjongster dy't Yndiaanske folksmuzyk makket, en hja hat ferskate lieten útbrocht op kompilaasje-cd's mei oare Yndiaanske sjongsters. Har bekendste nûmer is *Ojibwa Square Dance*, dat ûnderdiel útmakke fan 'e soundtrack fan 'e ôflevering *Learning Curve* út it fjirde seizoen fan 'e tillefyzjesearje *Northern Exposure*. Dy ôflevering waard op 8 febrewaris 1993 foar it earst op 'e Amerikaanske tillefyzje útstjoerd. Fierders droech Larsen de lieten *Lakota Flute Song*, *Ojibwa Love Charm Song* en *Ojibwa Love Song* by oan 'e kompilaasje-cd *Heartbeat: Voices of First Nations Women*, út 1995. Har liet *Turkey in the Straw* makket diel út fan 'e cd *Wood That Sings: Indian Fiddle Music of the Americas*, út 1997.

Larsen wie fan 2003 oant 2009 artistyk direktrise fan it First Nations Composer Initiative, in gearwurkingsferbân fan Yndiaanske komponisten dat fêstige is yn St. Paul, yn 'e Amerikaanske steat Minnesota. Njonken har muzikale karriêre wie Larsen mei in bachelortitel yn 'e sosjology foarhinne ek aktyf as sosjaal wurker en adviseur op it mêd fan Yndiaanske bern. Larsen is no mei pinsjoen en wennet yn Minneapolis. Se hat trije folwoeksen bern, Maya, Sasha en Bobby, en twa bernsbern, Sia en Nollie.

## Diskografy
* 1995 – *Heartbeat: Voices of First Nations Women*
** *Lakota Flute Song*
** *Ojibwa Love Charm Song*
** *Ojibwa Love Song*
* 1997 – *Wood That Sings: Indian Fiddle Music of the Americas*
** *Turkey in the Straw*
Tuk

* Tuk (Nederlân), in doarp yn 'e Kop fan Oerisel
* Tuk (Kroaasje), in doarp yn Kroaasje
* Tuk (merk motorfyts), in histoarysk Dútsk motorfytsmerk
* ''TUK'' (tydskrift), in Nederlânsk pornoblêd
Philippe Soine

**Philippe Soine** (útspr.: [fi'lip swan], likernôch: "Filyp Swan"), echte namme ûnbekend (yn Frankryk, 16 novimber 1959), is in rêstend Frânsk pornografysk akteur en regisseur. Hy hat ek wol wurke ûnder de artystenammen Jhane Philippe, Philippe Danton, Philippe Jaquelinet, Philippe Svan en Richard Gourmet. Soine sette yn 1988 útein mei in wurkpaad yn 'e pornoyndustry en spile yn in grut tal films. 

## Libben en karriêre
Soine waard yn 1959 earne yn Frankryk berne. Yn 1988, doe't er 29 jier wie, begûn er oan in karriêre as pornoakteur. Uteinlik soed er neffens de Internet Adult Film Database (IAFD) yn rom 400 pornografyske films spylje. Dêrby wurke er benammen foar Jeropeeske labels, lykas it Frânske Vidéo Marc Dorcel, it Dútske Magmafilm, Videorama en Sascha Alexander Productions, de Italjaanske Mario Salieri Entertainment Group, it Nederlânske Helen Duval Entertainment en fral ek it Sweedske Private. 

Foar Private wurke Soine faak gear mei de Frânske regisseur Pierre Woodman en kollega-akteurs as Alain Deloin, Richard Langin en Jean-Yves Lecastel. Guon fan syn bekendste films foar dy studio wiene *The Pyramid* diel 1, 2 en 3, *The Gigolo* diel 1 en 2, *The Golden Triangle* diel 1 en 2, *Cape Town* diel 1 en 2 en *Kruger Park*. Dêrnjonken wie Soine ek wol yn 'e Amerikaanske pornoyndustry aktyf, û.m. foar sokke foaroansteande filmstudio's as VCA Pictures, Anabolic Video, Sin City, Evil Angel, Wicked Pictures en Hustler Video.

Under syn lange karriêre as pornoakteur wurke Soine gear mei aktrises as Nikki Anderson, Sharon Ashe, Erika Bella, Laura Black, Gabriella Blicq, Blondie, Gabriella Bond, Dolly Buster, Bettina Campbell, Tabatha Cash, Julia Chanel, Vivienne Clash, Sandra Dark, Tricia Devereaux, Barbara Doll, Carole DuBois, Helen Duval, Cecilia Grout, Simone Horvath, Kathy Kash, Katja Kean, Laura Lion, Mafalda, Angelica Mirai, MoniKat, Demia Moor, Peggy Sue, Jennifer Red, Ines en Inga Ridere, Olivia del Rio, Karma Rosenberg, Tania Russof, Alexandra Schiffer, Kristina Schwartz, Gabrielle Scream, Julia Spain, Kelly Stafford, Amanda Steel, Su Ann, Julia Tchernei en Mame Yong.

Njonken syn aktearwurk wie Soine ek wurksum as regisseur fan pornofilms. Neffens de IAFD wied er yn dy hoedanichheid ferantwurdlik foar de produksje fan 162 ûnderskate films, dy't foar it meastepart útbrocht waarden troch de studio's Magmafilm, Vidéo Marc Dorcel en de Mario Salieri Entertainment Group. Ein 2016 wie Soine nei mear as in fearnsiuw noch altyd aktyf as pornoakteur.

## Keppelings om utens
* Biografy en filmografy fan Philippe Soine yn 'e ''Internet Movie Database'' (IMDb)
* Biografyske gegevens en filmografy fan Philippe Soine yn 'e ''Internet Adult Film Database'' (IAFD)
Agnes Tilli

**Agnes Tilli** (yn Hongarije, 21 jannewaris 1976), is in rêstend Hongaarsk neakenmodel en pornografysk aktrise. Hja makke ek wol gebrûk fan 'e artystenammen Agnes Faludi, Agnes Palazzi, Agnes Titti of koartwei Agnes. Tilli wie yn 1995 aktyf yn 'e Jeropeeske pornoyndustry en spile yn in stikmannich films. 

## Libben en karriêre
Tilli waard yn 1976 earne yn Hongarije berne. Hja waard yn 1995 ûntdutsen troch de Frânske pornoregisseur Pierre Woodman, en makke noch datselde jiers, mei njoggentjin jier, har debút yn in pornografyske film. Yn totaal spile se neffens de Internet Adult Film Database (IAFD) yn in stik as tolve films, wêrby't se benammen wurke foar it Sweedske Private-label, yn produksjes as *Apocalypse Climax* diel 1 en 2, *Arrowhead*, *Private Video Magazine 24* en *Triple X 3*.

Dêrnjonken wie se ek te sjen yn *Selen Videomagazine 3*, fan 'e Italjaanske studio Italian Divudi, en yn 'e films *Top Model* diel 1 en 2 fan 'e Mario Salieri Entertainment Group. Tilli wurke gear mei û.m. de aktrises Anita Blond en Barbara Molat, en mei akteurs as Alain Deloin, Jon Dough, Richard Langin, Jean-Yves Lecastel, David Perry, Frank Towers en Frank Versace. Oan 'e ein fan 1995 loek Tilli har út 'e pornoyndustry werom.

## Lichemsskaaimerken
Agnes Tille is blank, mei brune eagen en dûnkerbrún hier. Neffens har offisjele opjefte is se 1.73&nbsp;m lang. Hja hie ûnder har karriêre as pornoaktrise gjin boarstfergrutting ûndergien. Tilli hat gjin piercings, útsein troch har earlellen, mar wol hat se in tatoeaazje op har lofterankel.

## Keppelings om utens
* Biografy en filmografy fan Agnes Tilli yn 'e ''Internet Movie Database'' (IMDb)
* Biografyske gegevens en filmografy fan Agnes Tilli yn 'e ''Internet Adult Film Database'' (IAFD)
TUK (tydskrift)

***TUK*** is in Nederlânsk pornoblêd dat al teminsten sûnt de 1980-er jierren bestiet en him derop foarstean lit it "*blootste blad van Nederland*" te wêzen. It blêd biedt benammen kollumns (û.m. fan pornostjer Kim Holland), kontaktadvertinsjes mei byhearrend eksplisyt fotomateriaal, en ferhalen oer seks. Fierders binne der fotoreportaazjes oer de covergirl en oer 'bûtenseks' (d.w.s. seks bûtendoar, faak op publyk tagonklike plakken). Ek ynstjoerde brieven en foto's fan lêzers wurde ôfprinte. *TUK* is in moanneblêd fan sa'n 130 siden op A5-formaat, dat neffens de eigen webside te krijen is yn seksshops en "de bettere" boekhannel.

## Keppelings om utens
*Offisjele webside fan ''TUK''
Juanita Growing Thunder Fogarty

**Juanita Growing Thunder Fogarty** (Castro Valley (Kalifornje), 1969) is in Amerikaansk ambachtsfrou en keunstneresse fan etnysk Yndiaansk komôf. Hja hat har fan bern ôf oan bekwaamd yn 'e tradisjonele wize fan kleanmakkerij fan har folk, de Assiniboin, en de oare stammen fan 'e noardlike Grutte Flakten. Dêrby leit se har yn 't bysûnder ta op fersiermetoaden lykas kraleriuwen en borduerjen.

## Libben en karriêre

### Jonkheid en komôf
Fogarty waard yn 1969 berne yn Castro Valley, yn 'e Amerikaanske steat Kalifornje. Har âlden kamen lykwols út it Fort Peck Yndianereservaat fan noardlik Montana, dêr't Fogarty sadwaande in grut part fan har jonkheid trochbrocht. Sawol sysels as har âlden binne etnyske Assiniboin en leden fan 'e federaal erkende stamme fan 'e Assiniboin en Sû fan it Fort Peck Yndianereservaat fan Montana.

Fogarty komt út in lange line fan Yndiaanske kraleriuwsters. Har mem, Joyce Growing Thunder, is ek in foaroansteand kraleriuwster en borduerster, en hja is boppedat de iennichste keunstneresse dy't trije kear de haadpriis wûn hat op 'e Santa Fe Indian Market yn Santa Fe. Fogarty sels learde sadwaande al ier har memme ambacht, en is dwaande mei kraleriuwen sûnt hja trije jier wie.

### Karriêre
Fogarty makket de tradisjonele dracht fan har folk, de Assiniboin, en de oare stammen fan 'e noardlike Grutte Flakten. Dêrnjonken makket se ek assessoires, lykas tassen, pûden foar pipen, reiswidzen, poppen, foedralen foar gewearen en skieën foar messen. Al har wurk fersiert se mei kralewurk en borduersels wêryn't se oerzonstikels ynkorporearret.

It krale- en stikelwurk sa't Fogarty dat docht is tige arbeidsyntinsyf. Se sammelet har eigen stikels, dy't se ôfnimt fan farsk deade oerzons, en dy't se neitiid wasket en fervet. Dêrfoar brûkt se sawol syntetyske as natuerlike ferve, dy't se makket út û.m. Kanadeeske bloedwoartel (*Sanguinaria canadensis*), toarnbeien en wolfsmoas (*Letharia vulpina*). It sortearjen fan 'e stikels nei kleur en lingte is it meast tiidrôvende putsje fan it hiele proses. Dêrnei wurde stikels sêft makke troch se yn waarm wetter weakje te litten, sadat Fogarty se platknipe kin mei har eigen tosken. Dan kin se de stikels taheakje oan of ynrôlje yn lear fan elande- of wapityhûd, wêrmei't se komplekse patroanen makket.

De klean dy't Fogarty makket, is bedoeld as keunst, en net om droegen te wurden, útsein by tige útsûnderlike gelegenheden. Har ûntwerpen binne abstrakt of reälistysk. Yn it lêste gefal binne se basearre op 'e natoer en/of it deistich libben en de mytology fan 'e Flakte-Yndianen. Fogarty har wurk is op 'e Santa Fe Indian Market fjouwer kear útornearre as bêste fan syn klasse. Njonken har keunstwurk treedt Fogarty op powwows ek op as dûnseresse fan tradisjonele Yndiaanske dûnsen. Dêrfoar draacht hja selsûntwurpen tradisjonele klean dêr't sy, har mem en guon oare famyljeleden sân jier lang oan wurke hawwe. Fogarty wennet tsjintwurdich yn North San Juan, yn Kalifornje.
Konettikut (betsjuttingsside)

"**Konettikut**", "**Konnektikut**" of "**Connecticut**" hat yn de Wikipedy ferskate betsjuttings:

* Konettikut, ien fan 'e 50 steaten fan 'e Feriene Steaten fan Amearika

## Oare betsjuttings
* Koloanje Konettikut (1636-1776), de Ingelske en letter Britske koloanje dêr't de steat Konettikut út fuortkommen is
* Konettikut (rivier), in rivier yn Nij-Ingelân
Panhandle fan Konettikut

De **Panhandle fan Konettikut** (Ingelsk: *Connecticut Panhandle*), letterlik it "panhânsel" fan Konettikut, is in lyts diel fan 'e Amerikaanske steat Konettikut dat útstiket nei it súdwesten ta. Dizze krite leit ynklamme tusken de buorsteat New York yn it súdwesten, westen en noarden, de rest fan Konettikut yn it noardeasten en de Long Island Sound, in see-earm fan 'e Atlantyske Oseaan, yn it súdeasten. De Panhandle fan Konettikut beslacht in oerflak fan 249&nbsp;km² en hat 224.000 ynwenners, wat delkomt op in befolkingstichtens fan 899,6 minsken de km². It grutste plak yn 'e krite is Stamford, mei 128.000 ynwenners.

De Panhandle fan Konettikut omfiemet de stêden Darien, Greenwich, New Canaan en Stamford, en dêropta dielen fan Norwalk en Wilton. It is it meast wolfarrende diel fan Konettikut, mei ûnreplik goed dat ta it djoerste yn 'e hiele Feriene Steaten heart. It gebiet makke fan âlds bestjoerlik diel út fan Fairfield County, mar tsjintswurdich binne countys binne yn Konettikut ôfskaft as bestjoerslaach en fungearje se inkeld noch as statistysk gebiet.

Oarspronklik wie de grins fan Konettikut mei New York in rjochte line fan noard nei súd, mar oan 'e ein fan 'e santjinde iuw joech New York syn oanspraken op it gebiet dat de Panhandle fan Konettikut wurde soe op, om't dy krite kolonisearre wie troch lju út Konettikut, en de ynwenners sadwaande by Konettikut hearre woene. Yn ruil dêrfoar krige New York in gebiet fan gelikense grutte werom, besteande út in trijehoekige 'dûk' yn 'e grins fuort benoarden de Panhandle mei dêropta in stripe lân by de rest fan 'e grins lâns oan Massachusetts ta (dy krite stiet bekend as de *Oblong*, de "Rjochthoeke"). Tagelyk joech Konettikut syn oanspraken op Rye (New York) op. In ferdrach mei boppeneamde gebietsôfspraken waard op 28 novimber 1683 ûndertekene troch fertsjintwurdigers fan wat doe noch de Ingelske koloanjes New York en Konettikut wiene.
Minnie Two Shoes

**Minnie Two Shoes** (yn it Fort Peck Yndianereservaat (Montana), 24 maart 1950 – Minneapolis (Minnesota), 9 april 2010) wie in Amerikaansk sjoernaliste en aktiviste fan etnysk Yndiaansk komôf. Hja wie belutsen by de Amerikaanske Yndiaanske Beweging en sette har har libben lang yn foar lykberjochtinging fan 'e Yndianen yn 'e Feriene Steaten.

## Libben en karriêre
### Jonkheid en oplieding
Two Shoes waard yn 1950 berne yn it Fort Peck Yndianereservaat yn it noarden fan 'e Amerikaanske steat Montana. Hja wie in folbloed Assiniboin-Yndiaanse en in lid fan 'e federaal erkende stamme fan 'e Assiniboin en Sû fan it Fort Peck Yndianereservaat fan Montana. Two Shoes groeide op yn in gesin mei seis famkes en ien jonge.

Nei't se de middelbere skoalle trochrûn hie, folge Two Shoes in oplieding yn 'e sjoernalistyk. Yn 1983 behelle se in bachelortitel yn mienskipsûntwikkeling oan it Yndiaanske Underwiiskolleezje yn Wolf Point, en fan 1987 oant 1990 learde se fierder yn 'e sjoernalistyk oan 'e Universiteit fan Missoury yn Columbia. Yn dy snuorje holp Two Shoes by it oprjochtsjen fan 'e Native American Student Association, in Yndiaanske studinteferiening.

### Karriêre
Fan 1970 oant 1976 wie Two Shoes p.r.-meiwurkster ferbûn oan 'e Amerikaanske Yndiaanske Beweging (AIM), mar dêr rekke se by wei om 'e moard op 'e Anna Mae Aquash, in Mikmak-aktiviste út eastlik Kanada en in foaroansteand lid fan 'e AIM. Dyselde wie nammentlik (sa die letter bliken) troch oare AIM-leden stânrjochtlik eksekutearre om't se derfan fertocht waard in oerheidsynformante te wêzen. Doe't de AIM-lieding dizze saak binnenskeamers oplosse woe, stapten Two Shoes en ferskate oare leden út 'e organisaasje. Feitliks wie Two Shoes, dy't Aquash persoanlik kennen hie, ûnmisber by it nei bûten ta bringen fan 'e moardsaak.

Neitiid wurke Two Shoes as *[[freelance]]*-sjoernaliste, wêrby't se har benammen talei op Yndiaanske ûnderwerpen op it mêd fan wetterrjochten, ekonomyske ûntjouwing, ekploitaasje fan natuerlike helpboarnen lykas ierdgas en ierdoalje en saken oangeande it miljeu. Yn 1984 wie hja ien fan 'e oprjochters fan 'e Native American Press Association, it earste Yndiaanske parseburo, dat yn 1990 omneamd waard ta de Native American Journalists Association. Ek wie se belutsen by de stifting fan it Tradisjonele Frouljusgenoatskip fan Wolf Point, en wie se redaktrise fan 'e tydskriften *Native Peoples* en *Aboriginal Voices*. Fierders ûnderwiisde se sjoernalistyk, droech se geregeldwei artikels by oan it blêd *[[News from Indian Country]]* en hie se in kollumn yn it tydskrift *Red Road Home*. As sjoernaliste en ferdigenster fan it frije wurd stie Two Shoes yn Yndiaanske fermiddens yn heech oansjen.

### Priveelibben en dea
Two Shoes wie troud mei in John Carmichael, fan wa't hja op 't lêst widdo wie. Se hie fiif bern: har dochters Pahinskwe Two Shoes en Tateyumniwi Carmichael, en har soannen Honwe Nupa Two Shoes, Peta Tinda Two Shoes en Makbiya Wambli Carmichael. Two Shoes kaam yn 2010 yn Minneapolis yn 'e âlderdom fan 60 jier te ferstjerren nei in lange striid tsjin kanker.
Ferballing

**Ferballing** of **ferbanning** is it by wize fan bestraffing fuortstjoeren fan immen út in mienskip troch in dêrta foechhawwende autoriteit. Immen dy't ferballe is, libbet yn **ballingskip** yn in **ballingsoard** en wurdt in **balling** of **banling** neamd. Ferballing kin útinoar rinne fan in oplein ferbod om noch langer op jins hjoeddeiske wen- of ferbliuwplak ta te hâlden (ûnder de moderne wet in gebietsferbod) oant de folsleine útwizing út in beskaat gebiet. As it dêrby om in ûnôfhinklik lân giet, sprekt men fan **eksterne ferballing**. Dy foarm fan ballingskip bestiet hjoed de dei frijwol net mear.

It komt ek foar dat in ûnwinske persoan binnen in lân in ferplichte wenplak tawiisd kriget, almeast yn ien fan 'e ôfhandichst mooglike gebieten. Dat hjit **ynterne ferballing**, en soks kaam bygelyks foarhinne yn Ruslân in protte foar, wêrby't sawol ûnder de tsaren as yn 'e tiid fan 'e Sovjet-Uny dissidinten nei it fiere Sibearje ferballe waarden, dêr't se harren dwaande hâlde moasten mei oerlibjen ûnder de barre klimatologysk omstannichheden en gjin politike swierrichheden mear feroarsaakje koene foar it regear.

Yn it eardere Nederlânsk-Ynje waard soks troch it Nederlânske koloniale bestjoer ek dien troch Yndonezyske ûnôfhinklikheidsaktivisten nei Boppe-Digoel, yn Nederlânsk Nij-Guineä te ferbaljen. Frankryk wiisde oant fier yn 'e tweintichste iuw lju út nei Duvelseilân, yn Frânsk-Guyana, al wie dat mear in soarte fan tichthûs en is it dêrom twifelich oft dat as in ballingsoard sjoen wurde kin. De ûnderskate Britske strafkoloanjes dy't it begjin fan 'e kolonisaasje fan Austraalje foarmen, wiene lykwols wer wol dúdlik in foarm fan ynterne ferballing.

As men tsjin jins wil, mar op eigen inisjatyf nei in oare lokaasje (benammen in oar lân) ferfart, bgl. om't jins wurkjen yn eigen lân ûnmooglik makke is, om't men ynsit oer de feilichheid fan jins gesin, of om't men in politike protestdie stelle wol, dan sprekt men fan **frijwillige ballingskip**. Soms rjochtsje politike dissidinten dy't al of net frijwillich yn ballingskip gien binne om utens in eigen, alternatyf regear foar harren lân op; sa'n ynstelling hjit in regear-yn-ballingskip. As in hiele etnyske groep syn heitelân ûntskuord en nei in ballingsoard stjoerd wurdt, sprekt men yn 'e regel net fan in ferballing, mar fan in deportaasje. Soks oerkaam bygelyks de Joaden yn 'e sechsde iuw f.Kr., dy't tusken 586 en 538 f.Kr. yn 'e Babyloanyske Ballingskip ferkearden.
Ruri Saijo

**Ruri Saijo** (Japansk: 西條るり, *Saijo Ruri*; útspr.: [ru'ri: sai̭'ʤo], likernôch: "roery saidzjo"; Tokio, 1 maart 1990), is in Japansk neakenmodel en pornografysk aktrise. Har namme wurdt ek wol transliterearre as **Ruri Saijou**. Hja sette yn 2010 útein mei in wurkpaad yn 'e Japanske pornoyndustry en spile yn in grut tal films. Saijo stiet benammen bekend om har grutte natuerlike boarsten.

## Libben en karriêre
Saijo waard yn 1990 berne yn 'e Japanske haadstêd Tokio. Nei't se yn 2008 mearderjierrich wurden wie, spile se yn twa eroatyske films (saneamde gravueres). Dêrnjonken posearre se ek neaken foar ferskate manljusblêden. Mei tweintich jier begûn Saijo yn 2010 oan in wurkpaad yn 'e Japanske pornoyndustry. Dêrby kaam hja benammen bekend te stean om har grutte natuerlik boarsten.

Sûnt hat se yn in grut tal pornografyske films spile, wêrfan't trettjin titels opnommen binne yn 'e (Westersk oriïntearre) Internet Adult Film Database (IAFD). Guon fan har bekendste films binne 爆乳フェロモン風俗嬢 ("Feromoanen en Seks mei Juffer Titen"), 新人NO.1 STYLE Mカップ111センチ ("Tige Deftige M-kup Begjinnelinge mei in 111&nbsp;sm Búste") en 淫乱Mカップ男喰い("Wylde Manljusslynster mei in M-kup").

## Lichemsskaaimerken
Ruri Saijo is fan mongoloïde ras, mei brune eagen en swart hier dat se gauris brún fervet. Neffens har offisjele opjefte is se 1.55&nbsp;m lang, mei in natuerlike kupmaat 43F (of M yn it metrike stelsel). Har maten binne (yn sintimeters) 111-57-85. Se hat behalven troch har earlellen gjin piercings, en likemin hat se tatoeaazjes.

## Keppelings om utens
● Biografyske gegevens en filmografy fan Ruri Saijo yn 'e ''Internet Adult Film Database'' (IAFD)
● Biografyske gegevens fan Ruri Saijo op ''FreeOnes''
Alain Deloin

**Alain Deloin** (útspr.: [a'lɛ̃ dǝ'lwɑ̃], likernôch: "alêng delû-aang"), echte namme ûnbekend (yn Frankryk, 20 febrewaris 1970), is in rêstend Frânsk pornografysk akteur fan etnysk Arabysk komôf. Syn artystenamme wurdt inkeld ek wol misstavere as Alain Delain, en fierders wurke er yn 't earstoan ek wol ûnder de skûlnammen Akim en Hakim. Hy sette yn 1990 útein mei in wurkpaad yn 'e pornoyndustry en spile yn in grut tal films. Yn 2013 beëinige Deloin syn karriêre as pornoakteur.

## Libben en karriêre
Deloin waard yn 1970 earne yn Frankryk berne. Hy is fan etnysk Arabysk komôf. Mei tweintich jier begûn er yn 1990 oan in karriêre as pornoakteur, wêrby't er benammen opfoel troch in maal of deaplak op 'e ûnderside fan syn penis. Nei in lyts hoartsje as Akim of Hakim wurke te hawwe, naam er de artystenamme oan fan 'Alain Deloin', in wurdspiling op 'e namme fan 'e ferneamde Frânske mainstream-akteur Alain Delon ('Deloin' betsjut "fan 'e skamstreek": fan *de*, "fan" en *loin(s)*, "skamstreek", ferl. Nederlânsk *lendenen*).

Under syn karriêre wie Deloin benammen wurksum foar it Sweedske Private-label, wêrby't er gauris gearwurke mei de Frânske regisseur Pierre Woodman en mei kollega-akteurs as Philippe Soine, Richard Langin en Jean-Yves Lecastel. Nei't Woodman foar himsels begûn, wie Deloin ek gauris te sjen yn produksjes fan syn studio Woodman Entertainment. Fierders wurke Deloin yn Jeropa û.m. foar it Frânske Vidéo Marc Dorcel en it Dútske Videorama, wylst er yn 'e Feriene Steaten yn 't spier wie foar sokke foaroansteande filmstudio's as New Sensations, Zero Tolerance, Hustler Video, VCA Pictures, Anabolic Video en Wicked Pictures.

Deloin wurke gear mei aktrises as Nikki Anderson, Erika Bella, Gabriella Blicq, Blondie, Gabriella Bond, Bettina Campbell, Vivienne Clash, Monique Covét, Nessa Devil, Carole DuBois, Rita Faltoyano, Cecilia Grout, Simone Horvath, Hedvig Kaser, Kathy Kash, Katja Kean, Laura Lion, Lolita, Mickaela, Angelica Mirai, Demia Moor, Valentina Nappi, Suzan Nielsen, Aletta Ocean, Peggy Sue, Jennifer Red, Ines en Inga Ridere, Olivia del Rio, Tania Russof, Alexandra Schiffer, Kristina Schwartz, Gabrielle Scream, Julia Spain, Amanda Steel, Lara Stevens, Su Ann, Julia Tchernei, Agnes Tilli en Tarra White.

Neffens de Internet Adult Film Database (IAFD) spile Deloin yn totaal yn 275 pornofilms, al sitte dêr ek in stikmannich kompilaasjes mei recycle materiaal by, wylst oare films, foar it meastepart út it begjin fan syn karriêre, yn 'e list ûntbrekke. It is dêrom dreech en jou sekuer oan yn hoefolle films oft Deloin wier spile. Guon fan syn bekendste optredens hied er yn 'e films *The Pyramid* diel 1, 2 en 3, *Tatiana* diel 1, 2 en 3, *Kruger Park*, *Cape Town* diel 1 en 2, *The Gigolo* diel 1 en 2, en *Sweet Baby* diel 1 en 2, allegear fan Private; de *Castings X*-rige fan Pierre Woodman Entertainment en de *Anal Intensive*-rige fan Hustler Video. Yn 2013 beëinige Deloin nei 23 jier syn wurkpaad as pornoakteur.

## Keppelings om utens
* Biografy en filmografy fan Alain Deloin yn 'e ''Internet Movie Database'' (IMDb)
* Biografyske gegevens en filmografy fan Alain Deloin yn 'e ''Internet Adult Film Database'' (IAFD)
Ramon (pornografysk akteur)

**Ramon**, echte namme: **Raúl Armenteros** (yn súdlik Floarida, 2 febrewaris 1965), is in Amerikaansk pornografysk akteur fan Kubaansk etnysk komôf. Hy sette yn 2003 útein mei in wurkpaad yn 'e Amerikaanske pornoyndustry en spile yn frijwat films. Hy waard benammen bekend troch syn wurk foar de webside BangBros en rollen yn films mei transseksuële aktrises.

## Libben en karriêre
Ramon waard yn 1965 berne yn it suden fan 'e Amerikaanske steat Floarida en groeide op yn 'e stêdekloft fan Miami. Hy is in Latino fan etnysk Kubaansk komôf. Yn 2003 begûn er in karriêre as pornoakteur yn 'e tsjinst fan 'e webside BangBros, wêrby't er benammen opfoel fanwegen syn grutte penis (fan 33&nbsp;sm). Hy wûn grutte populariteit as fêste akteur yn 'e *Monsters of Cock*-rige fan BangBros.

Neffens de Internet Adult Film Database (IAFD) hie Ramon ein 2016 yn mear as 300 pornografyske films spile, û.m. foar sokke foaroansteande labels as New Sensations, Digital Sin, Red Light District, The Score Group, ClubJenna, Vivid Entertainment en Pure Play Media. Dêrnjonken hat er ek in protte yn 't spier west foar pornowebsiden op it ynternet, wêrûnder net inkeld BangBros, mar ek Reality Kings en Brazzers.

Yn syn karriêre hat Ramon gearwurke mei aktrises as Asia, Britney Amber, Brandi Belle, Julia Bond, Angelina Castro, Renae Cruz, Sophie Dee, Ava Devine, Lacey Duvalle, Havana Ginger, Savannah Gold, Jenny Hendrix, Sara Jay, Kayme Kai, Leyla Lei, Shawna Lenée, Mia Lina, Rebeca Linares, Chastity Lynn, Gianna Michaels, Mariah Milano, Mya Nichole, Alexa Nicole, Aletta Ocean, Olivia O'Lovely, Bree Olson, Priya Rai, Kristina Rose, Natalia Rossi, Rachel Roxxx, Faye Runaway, Hillary Scott, Misty Stone, Delilah Strong, Shyla Stylez, India Summer, Juelz Ventura, Kelly Wells en Ricki White.

Behalven heteroseksuële pornografy hat Ramon ek films mei pre-operative transseksuële aktrises makke, fral foar de filmstudio Trans500. Yn dat ferbân hat er fiif kear nominearre west foar in AVN Award (de Oscar fan 'e pornowrâld) yn 'e kategory bêste transseksuële sekssêne.

## Prizen en nominaasjes

## Keppelings om utens
* Biografy en filmografy fan Ramon yn 'e ''Internet Movie Database'' (IMDb)
* Biografyske gegevens en filmografy fan Ramon yn 'e ''Internet Adult Film Database'' (IAFD)
Trans500

**Trans500**, offisjeel Trans500 Studios LLC, is in Amerikaanske pornografyske filmstudio dy't him taleit op it meitsjen fan pornografyske films mei pre-operative transseksuële pornoaktrises, dy't almeast geslachtsferkear hawwe mei manlike pornoakteurs. Trans500 waard yn 2011 oprjochte, en is fêstige yn Miami, yn it suden fan 'e Amerikaanske steat Floarida.

De studio bringt in stikmannich fan 'e populêrste filmsearjes fan syn sjenre út, wêrûnder de út masturbaasjesênes besteande *TS Cock Strokers* ("TS" stiet foar *transsexual*), en fierders de *I Kill It*-rige en de *Monstercock Trans Takeover*-searje. Ferskate films út 'e *I Kill It*-rige hawwe nominaasjes yn 'e wacht sleept foar ien of mear Transgender Erotica Awards.

## Keppelings om utens
*Offisjele webside fan Trans500
St. Croix Yndianereservaat

It **St. Croix Yndianereservaat** (Ingelsk: *St. Croix Indian Reservation*) is it reservaat fan 'e federaal erkende St. Croix Tsjippewa Yndianen fan Wiskonsin (*St. Croix Chippewa Indians of Wisconsin*). It leit yn it noardwesten fan 'e Amerikaanske steat Wiskonsin, en bestiet út in stikmannich net opinoar oanslutende perselen.

## Skiednis
De St. Croix-Tsjippewa binne in histoarysk folksdiel fan 'e Odjibwe. Hja hearden ta de ûndertekeners fan it earste Ferdrach fan La Pointe, dat yn 1842 troch guon Odjibwe-troepen mei fertsjintwurdigers fan it regear fan 'e Feriene Steaten sletten waard. Yn 1854 ferlearen se lykwols harren rjocht op federale erkenning om't se by it twadde Ferdrach fan La Pointe net fertsjintwurdige west hiene. Doe't de eastlike helte fan 'e St. Croix-troep him yn 1934 ûnder de Wet op de Yndiaanske Reorganisaasje reorganisearre en syn federale status weromwûn, waard it St. Croix Yndianereservaat oprjochte. Dat wie gearstald út it grûngebiet dat op dat stuit yn it besit wie fan 'e leden fan 'e stamme, mei as gefolch dat it in tige fersnipele gehiel waard. 

## Geografy
It St. Croix Yndianereservaat leit yn it noardwestlike part fan 'e Amerikaanske steat Wiskonsin, yn 'e delling fan 'e rivier de St. Croix, net fier fan 'e grins mei Minnesota ôf. It bestiet út in stikmannich net opinoar oanslutende lytse perselen grûn dy't oer in grut oerflak fersnipele binne, mei soms wol in ôfstân fan 80&nbsp;km fan it iene nei it oare.

Sadwaande beslacht it reservaat lân yn 'e countys Barron, Burnett en Polk. Der binne fiif gruttere mienskippen: Sandy Lake, Danbury, Round Lake, Maple Plain en Gaslyn. Yn totaal hat it reservaat in oerflak fan 9,14&nbsp;km², bûtenreservaatsk beheargebiet ynbegrepen. It haadkertier fan 'e St. Croix Tsjippewa Yndianen fan Wiskonsin is fêstige yn it reservaatperseel te Sand Lake, dat ûnder it doarp Hertel falt.

## Demografy
It St. Croix Reservaat is it Yndianereservaat fan 'e federaal erkende St. Croix Tsjippewa Yndianen fan Wiskonsin. Dat is ien fan 'e 22 ûnderskate stamme-organisaasjes dy't yn 'e Feriene Steaten de Odjibwe (*Ojibwe*), ek wol Tsjippewa (*Chippewa*) neamd, fertsjintwurdigje, in Algonkwynsk folk dat yn it gebiet fan 'e Grutte Marren sawol yn 'e Feriene Steaten as yn Kanada libbet.

Neffens offisjele gegevens fan Amerikaanske folkstelling fan 2000 wennen der doe 641 minsken yn it St. Croix Reservaat, wêrfan 370 yn 'e perselen yn Burnett County, 197 yn 'e perselen yn Polk County en 74 yn 'e perselen yn Barron County. De befolkingstichtens bedroech yn 2000 70,4 minsken de km². De lytsere perselen fan it reservaat wurde faak bewenne troch mar ien inkele famylje dy't dêr al generaasjeslang tahâldt.

## Keppelings om utens
*Offisjele webside fan 'e St. Croix Yndianen fan Wiskonsin
Hertel (Wiskonsin)

**Hertel** is in gemeentefrij doarp (*[[unincorporated community]]*) yn it noardwestlike part fan 'e Amerikaanske steat Wiskonsin. It leit yn 'e county Burnett en makket bestjoerlik ûnderdiel út fan it stedsje (*town*) La Follette. Hertel leit oan 'e snelwei Wisconsin Highway 70, westlik fan Spooner. It hie in eigen postkantoar, mar dat gie op 13 septimber 1997 ticht. Yn 'e útbuorren Sandy Lake, dy't ûnder Hertel falt, is it haadkertier fêstige fan 'e federaal erkende St. Croix Tsjippewa Yndianen fan Wiskonsin.

## Demografy
Neffens gegevens fan 'e Amerikaanske folkstelling fan 2010 hie Hertel doe 140 ynwenners. Dêrfan wie 21% âlder as 65 jier en 15% jonger as 18 jier.

## Klimaat
Hertel hat in lânklimaat, mei waarme simmers en kâlde, snieïge winters. 
Yn july, de waarmste moanne, is de trochsneed temperatuer oerdeis 26,9&nbsp;°C, en yn jannewaris, de kâldste moanne, is de trochsneed temperatuer nachts –17,5&nbsp;°C. Hertel kriget jiers trochinoar 810&nbsp;mm delslach, mei dêrûnder oer it hiele winterhealjier ferdield 132&nbsp;sm snie.
Pamela Brown

* Pamela Brown (aktrise) (1917-1975), Ingelsk aktrise
* Pamela Brown (skriuwster) (1924-1989), Ingelsk skriuwster
* Pamela Brown (dichteresse) (1948), Australysk dichteresse
* Pamela Brown (politika) (1952-2011), Amerikaansk senator foar Nebraska
* Pamela Brown (sjoernaliste) (1983), Amerikaansk ferslachjouster
* ''Pamela Brown'' (liet), in liet fan Tom T. Hall út 1972 (letter covere troch Leo Kottke)